stanford-oval/wikipedia huggingface dataset:
ג'ונתן פיטרויפה
קריירת מועדונים

פיטרויפה התחיל את הקריירה שלו במחלקת הנוער של פלאנטה צ'מפיון. בשנת 2004 חתם בפרייבורג הגרמנית. בעונתו הראשונה במועדון הוא ערך רק 4 הופעות, אך בסיום העונה המועדון ירד לליגה השנייה ופיטרויפה הפך לשחקן הרכב. ב-22 בספטמבר 2006 הוא הבקיע את השער הראשון שלו עבור פרייבורג בתיקו 3-3 נגד גרויטר פירת'.
ביולי 2008 סיים את חוזהו בפרייבורג וחתם בהמבורג. ב-15 באוגוסט 2008 ערך את הופעת הבכורה שלו במועדון בתיקו 2-2 נגד באיירן מינכן. ב-4 באפריל 2009 הבקיע את שער הבכורה שלו במועדון בניצחון 0–1 נגד הופנהיים. במהלך עונת 2010/2011 הוחלף מאמן הקבוצה ופיטרויפה מיעט לשחק ובסיום העונה עזב את המועדון.
ב-7 ביולי 2011 חתם בסטאד רן תמורת 5 מיליון אירו. ב-28 ביולי 2011 ערך את הופעת הבכורה שלו ברן נגד אולימפי רוסתבי הגאורגית במסגרת מוקדמות הליגה האירופית בו גם הבקיע צמד. ב-7 באוגוסט 2011 ערך את הופעת הבכורה שלו בליגה הצרפתית בניצחון 1–5 נגד דיז'ון. לאחר 6 ימים הבקיע את שער הבכורה שלו בליגה בתיקו 1-1 נגד פריז סן-ז'רמן.
בקיץ 2014 חתם באל-ג'זירה מליגת העל של איחוד האמירויות הערביות.
בינואר 2018 חתם באנטוורפן מליגת העל הבלגית עד לסיום העונה.
ב-6 באוגוסט 2018 פיטרויפה חתם בפריז מהליגה הצרפתית השנייה.
קריירה בינלאומית

בשנת 2006 ערך את הופעת הבכורה שלו בנבחרת בורקינה פאסו. ב-20 ביוני 2009 הבקיע את שער הבכורה שלו בנבחרת בהפסד 2–3 נגד חוף השנהב. במסגרת גביע אפריקה לאומות 2013 פיטרויפה הבקיע את שער הניצחון עבור נבחרתו בשלב רבע הגמר נגד טוגו ואף הגיע עם הנבחרת לגמר המפעל בו הפסידה לניגריה אשר נחשב להישג השיא של הנבחרת ופיטרויפה נבחר ל"שחקן האליפות".
ג'יימס קין

ג'יימס קין (באנגלית: James Keene; נולד ב-26 בדצמבר 1985) הוא כדורגלן אנגלי המשחק באסטה מליגת המשנה השוודית בעמדת החלוץ.
קריירה

קין התחיל את הקריירה שלו במחלקת הנוער של פורטסמות'. לאחר שצבר 2 הופעות בפורטסמות' הוא הושאל לניוברי, קידרמינסטר הריירס ובורנמות'. ב-15 באוקטובר 2005, הבקיע את שער הבכורה שלו בקריירה נגד קולצ'סטר יונייטד שהעניק לקבוצתו נקודה בדקות הסיום.
במרץ 2006 הושאל לגאיס השוודית. קין הבקיע את שער הבכורה שלו עבור המועדון בדרבי של גטבורג נגד אורגריטה. הוא סיים את העונה כמלך השערים של המועדון עם 10 שערים ב-22 הופעות ליגה. בקיץ 2007 נשאר בשוודיה כאשר חתם באלפסבורג. בקיץ 2011 הושאל לפרדריקסטאד. את עונת 2012 העביר כשחקן מושאל ביורגודן ונבחר לשחקן העונה במועדון. ב-10 בינואר 2013, הושאל לחודש אחד לפורטסמות'. הוא ערך את הופעת הבכורה שלו ב-26 בינואר, נגד הארטלפול יונייטד.
בדצמבר 2013 חתם בבני יהודה תל אביב, בסיום העונה המועדון ירד לליגה הלאומית וקין עזב את המועדון וחתם בנורת'איסט יונייטד מהסופר ליג ההודית.
ג'ואן סאת'רלנד

| --- | --- |

 לידה:  7 בנובמבר 1926 פוינט פייפר, אוסטרליה 
 פטירה:  10 באוקטובר 2010 (בגיל 83) ז'נבה, שווייץ 
 שם לידה:  Joan Alston Sutherland 
 מקום קבורה:  Cemetery of Clarens 
 מוקד פעילות:  אוסטרליה 
 תקופת הפעילות:  מ-1947 
 מקום לימודים:  הקולג' המלכותי למוזיקה 
 סוגה:  אופרה 
 סוג קול:  סופרן, סופרן קולורטורה, מצו-סופרן 
 שפה מועדפת:  אנגלית 
 חברת תקליטים:  דקה רקורדס 
 בן או בת זוג:  ריצ'רד בונינג (1954–2010) 
 מספר צאצאים:  1 
 פרסים והוקרה:  מדליית הזהב של החברה הפילהרמונית המלכותית (2002)  חבר במסדר אוסטרליה (9 ביוני 1975)  גבירה מפקדת במסדר האימפריה הבריטית (30 בדצמבר 1978)  מסדר ההצטיינות (29 בנובמבר 1991)  איש השנה של אוסטרליה (1961)  פרס מרכז קנדי  דוקטור לשם כבוד מאוניברסיטת סידני  אוצר לאומי חי של אוסטרליה 
 פרופיל ב-IMDb
 
ג'ואן סאת'רלנד (באנגלית: Dame Joan Sutherland;‏ 7 בנובמבר 1926 – 10 באוקטובר 2010) הייתה זמרת אופרה אוסטרלית שנודעה בתרומתה לתחיית שירת הבל קאנטו בשנות ה-50 וה-60 של המאה ה-20.
תולדות חייה > ילדות, נעורים וראשית הקריירה

ג'ואן סאת'רלנד (הגייה מדויקת: סאד'רלנד) נולדה בסידני. אמה הייתה מצו סופרן שוויתרה על הקריירה שלה. סאת'רלנד למדה רבות מאמה, שעמה נהגה לשיר ולהאזין לתקליטים רבים. היא למדה בבית ספר אנגליקני לבנות, ובגיל 18 החלה לימודי זמרה מקצועיים. הופעתה הראשונה באוסטרליה הייתה בתפקיד "דידו" בדידו ואניאס של פרסל, בשנת 1952. לפני כן, בשנת 1949, זכתה בתחרות החשובה ביותר באוסטרליה, "אריית השמש", ונסעה ללונדון ללמוד בבית הספר לאופרה של הקולג' המלכותי למוזיקה. בשנת 1951 השתתפה באופרה "ג'ודית" מאת יוג'ין גוסנס. הופעתה הראשונה באירופה הייתה ב-18 באוקטובר 1952, בחליל הקסם בבית האופרה המלכותית, קובנט גארדן. בנובמבר של אותה שנה הופיעה עוד ארבע פעמים בקובנט גארדן, ב"נורמה" של בליני, בתפקיד "קלוטילדה", עם מריה קאלאס בתפקיד נורמה.
בראשית הקריירה שלה הוכשרה לשיר כסופרן דרמטי וגנריאני, בעקבות קירסטן פלגסטד, שהייתה בעיניה הזמרת הטובה ביותר בכל הזמנים. בשנת 1953 שרה את התפקיד הראשי הראשון שלה בבית האופרה המלכותית: אמליה, ב"נשף המסכות" של ורדי. בהמשך שרה בתפקיד "אאידה". באותה שנה הופיעה בביצוע הבכורה העולמי של "גלוריאנה" מאת בריטן.
בשנת 1954 נישאה למנצח והפסנתרן ריצ'רד בונינג. הוא שכנע אותה להתמקד ברפרטואר הבל קאנטו, הואיל וחשה בנוח בצלילים גבוהים ובקולורטורה. משנת 1954 עד 1958 שרה בהצלחה רפרטואר רחב, מתפקידי קולורטורה ועד לתפקידים דרמטיים: "אווה" ב"מייסטרזינגר" של וגנר, "אגתה" ב"קלע החופשי" של ובר, "דסדמונה" באותלו ו"ג'ילדה" ב"ריגולטו" של ורדי, "דונה אנה" בדון ג'ובאני של מוצרט ועוד רבים אחרים.
בשנת 1957 הופיעה לראשונה בתפקיד "אלקינה" של הנדל, שבו החלה את עבודתה בגילוי אופרות שכוחות מן הבארוק והבל קאנטו. בשנת 1958 שרה בתפקיד "מאדאם לידואן" בהצגת הבכורה באנגליה של "הדיאלוגים של הכרמליטיות" מאת פרנסיס פולנק.
תולדות חייה > התפתחות הקריירה

בשנת 1959 הוזמנה סאת'רלנד לשיר את "לוצ'יה די למרמור" בבית האופרה המלכותית, קובנט גארדן, בהפקה בניצוח טוליו סראפין ובבימוי פרנקו זפירלי. הייתה זו פריצת דרך בקריירה של סאת'רלנד, והופעתה בסצנת השיגעון המפורסמת הקנתה לה מעמד של כוכבת. בשנת 1960 הקליטה את האלבום "אמנות הפרימה דונה", הנחשב עד היום לאחד מאלבומי האופרה המומלצים ביותר מאז ומעולם. אלבום זה, הכולל אוסף של אריות קולורטורה, מציג את סאת'רלנד הצעירה במיטבה בראשית הקריירה שלה.
בשנת 1960 כבר נודעה סאת'רלנד כפלא ווקאלי וכדיווה גדולה. היא שרה את לוצ'יה, בהצלחה גדולה, בפריז ובהמשך בלה סקאלה ובמטרופוליטן אופרה. ב-1960 הגישה ביצוע מעולה של "אלקינה" בלה פניצ'ה בוונציה, ושם זכתה לכינויה "לה סטופנדה" (הנהדרת). הכינוי דבק בה ותוך זמן קצר הייתה סאת'רלנד ל"נהדרת" בכל רחבי העולם. ב-1960 גם הופיעה לראשונה בארצות הברית, עם "אלקינה" באופרה של דאלאס.
סאת'רלנד סיפחה את הגדולות בגיבורות הבל קאנטו לרפרטואר שלה: "ויולטה" (לה טרוויאטה), "אמינה" (לה סונאמבולה) ו"אלווירה" (הפוריטנים) ב-1960; "ביאטריצ'ה" ב"די טרנדה" ב-1961; "מרגריט דה ולואה" (ההוגנוטים) ו"סמיראמידה" ב-1962; "נורמה" ו"קלאופטרה" (יוליוס קיסר) ב-1963. בהמשך הוסיפה את "מארי" (בת הגדוד), אחד מתפקידיה המהוללים ביותר, הודות לקולורטורה המושלמת שלה ולפרשנותה התוססת והמשעשעת.
במהלך שנות ה-70 העמיק הביטוי הרגשי בקולה וההיגוי שלה השתפר. אז הוסיפה תפקידים דרמטיים כמו "מרי סטיוארט" ו"לוקרציה בורג'ה" של דוניצטי ו"אסקלארמונדה" של מאסנה, תפקיד קשה במיוחד. היא אף הקליטה את "טורנדוט" בשנת 1972, אם כי מעולם לא הופיעה בתפקיד זה על הבימה.
בסוף שנות ה-70 החלה להסתמן ירידה מסוימת בקולה של סאת'רלנד. עם זאת, הגמישות הווקאלית והטכניקה ללא דופי שלה אפשרו לה להמשיך לשיר בהצלחה את התפקידים הקשים ביותר. בשנות ה-80 הוסיפה לרפרטואר שלה את "אנה בולנה", "אמליה" ב"אי מאסנדיירי" ו"אדריאנה לקוברר". הופעתה האחרונה הייתה בתפקיד מרגריט דה ולואה ב"ההוגנוטים" של מאיירבר בשנת 1990, בגיל 64. באותה שנה שרה גם בהופעת גאלה של "העטלף" בערב השנה החדשה של 1990, בקובנט גארדן, עם ידידיה לוצ'אנו פאבארוטי ומרילין הורן.
סאתרלנד נקבר בבית הקברות קלרנס VD. ליד קברה נמצא מקום מנוחתו האחרון העתידי של האלמן שלה.
אותות כבוד

סאת'רלנד קיבלה אותות כבוד שונים מהמלכה אליזבת ומממשלת אוסטרליה, ואת אות הכבוד של מרכז קנדי על הישגים יוצאי דופן במהלך הקריירה. היא ישבה בחבר השופטים של תחרויות ווקאליות בינלאומיות ונתנה את חסותה לתחרות "זמר קרדיף העולמי" של ה-BBC. היא הקליטה הקלטות אולפן רבות, בעיקר לחברת דקה הלונדונית. בשנת 1961, נבחרה לאשת השנה של אוסטרליה (אנ').
סאת'רלנד נפטרה בביתה שבז'נבה ב-10 באוקטובר 2010
הערות שוליים

↑  Australian of the Year, Honour roll, Australian of the Year 1961, Dame Joan Sutherland OM AC DBE
↑  News just in: Joan Sutherland has died
| --- | --- |
בקרת זהויות :  NLI: 987007592321005171  PLWABN: 9810581190905606  AWR: IMP0053b  BIBSYS: 90379193  BNE: XX851473  BnF: cb13491737n (data)  CANTIC: a10361844  CiNii: DA01359148  GND: 118620118  ICCU: RAVV091692  ISNI: 0000 0001 1492 7630  LCCN: n81085649  LNB: 000107044  MusicBrainz: dd5ef185-fc41-425d-8bd9-a5a600a8cc17  NKC: js20020325004  NLA: 36096333  NLK: KAC2020L8454  NSK: 000045058  NTA: 071880690  RERO: 02-A003877503  SELIBR: 275527  SNAC: w6gh9m8s  SUDOC: 050227262  TePapa: 38036  Trove: 614081  VIAF: 64159507   WorldCat (עם VIAF): 64159507 
הקבר בשנת 2024.
ג'יימס קייזר

| --- | --- |

 לידה:  1929 פיקווה, ארצות הברית 
 פטירה:  13 בפברואר 2020 (בגיל 91 בערך) צ'אפל היל, ארצות הברית 
 ענף מדעי:  עיבוד אותות ספרתי 
 מקום לימודים:  אוניברסיטת סינסינטי  המכון הטכנולוגי של מסצ'וסטס 
 מוסדות:  המכון הטכנולוגי של מסצ'וסטס 
 פרסים והוקרה:  IEEE W.R.G. Baker Award (1995)  עמית IEEE 
 
ג'יימס קייזר (באנגלית:James Frederick Kaiser; ‏10 בדצמבר 1929 - 13 בפברואר 2020) היה מהנדס חשמל אמריקאי, שתרם רבות לתחום עיבוד אותות.
קורות חייו

ג'יימס קייזר נולד בעיירה פיקה באוהיו. הוא למד הנדסת חשמל באוניברסיטת סינסינטי וסיים אותה בשנת 1952. ג'יימס קייזר המשיך ללימודים בMIT בה סיים לימודי תואר שני בשנת 1954 ותואר שלישי בשנת 1959. הוא קיבל הצעה להישאר במוסד, אך החליט לעבוד למעבדות בל. שם הוא עבד בתחום עיבוד אותות ובהמשך בתכנון מסננים לאותות דיגיטליות. באותה תקופה הוא פיתח שיטת חלון קייזר.
לאחר משבר במעבדות בל ובשנת 1984 הוא עזב אותם. לאחר מספר שנים קייזר התחיל ללמד באוניברסיטת דיוק ובאוניברסיטת ראטגרס.
קייזר זכה במספר מדליות הכבוד מטעם איגוד מהנדסי החשמל והאלקטרוניקה (IEEE).
ג'ונתן פורוורד

| --- | --- |
 לידה:  1680 אנגליה, הממלכה המאוחדת 
 פטירה:  1760 (בגיל 80 בערך) לונדון, ממלכת בריטניה הגדולה 
 מדינה:  ממלכת בריטניה הגדולה 
 מקום מגורים:  לונדון 
 תקופת הפעילות:  1718–1739 (כ־21 שנים) 
 מעסיק:  כלא ניוגייט 
 
ג'ונתן פורוורד (באנגלית: Jonathan Forward‏; 1680–1760) היה סוחר לונדוני, שהיה אחראי בעיקר על הגליית הנידונים, מכלא ניוגייט וממחוזות הבית, למושבות האמריקאיות שבשליטת האימפריה הבריטית בין השנים 1718 עד 1739.
קריירה

העסק להגליית נידונים הופק בידי פורוורד, ב-1718. בתחילה, קיבל 3 ליש"ט על כל נידון שהגולה למושבת עונשין, ומאוחר יותר, ב-1727, הגדילו ל-5 ליש"ט. בין האוניות שיצר איתן קשר, בשביל להגלות את הנידונים למושבות האמריקאיות שבשליטת האימפריה הבריטית, היו האוניות Gilbert‏ (1720–1722)‏, Jonathan ‏(1723–1724)‏, Patapsco Merchant‏ (1732) ו-Genoa Galley‏ (1738), בפיקודו של דרבי לוקס הראשון (אנ').‏
הוא פרש מתפקידו לאחר כ-20 שנה, ב-1739. אנדרו ריד החליף אותו בתפקידו.
חיים אישיים

פורוורד התחתן עם סוזנה לפני 1712. לפרורווד היו 2 בנות. הבת הבכורה, אליזבת, נולדה ב-1712 ומתה ב-1789. ב-19 בדצמבר 1734, נישאה אליזבת עם רוברט בינג, בנו השלישי של האדמירל המשנה ג'ורג' בינג.
פורוורד נפטר ב-1760 ונקבר בלונדון.
הערות שוליים

↑  Ekirch, Roger (1987). Bound for America: The Transportation of British Convicts to the Colonies. New York: Oxford University Press. ISBN 978-0198200925.
↑  William A. Shaw and F. H. Slingsby (editors), Treasury Minutes: July 1718, 1–31, Calendar of Treasury books, Volume 32: 1718, in British History Online (אורכב 31.05.2014 בארכיון Wayback Machine)
↑  Coldham, Peter Wilson (2006). The King's Passengers to Maryland and Virginia. Berwyn Heights, MD: Heritage Books. ISBN 978-1585495825.
↑  Treasury Books and Papers: April 1739, Calendar of Treasury Books and Papers, Volume 4: 1739-1741, William A. Shaw (editor), in British History Online. (ארכיון)
↑  Chester, Joseph Lemuel (1880). The parish registers of St. Mary Aldermary, London, containing the marriages, baptisms, and burials from 1558 to 1754. London, England: Mitchell & Hughes. p. 120.
↑  London Metropolitan Archives, St. Paul's Cathedral, Register of Marriages, 1697-1740, CLC/313/F/001/MS25740.
ג'ואן נסל

| --- | --- |

 לידה:  12 במאי 1940 (בת 84) ניו יורק, ארצות הברית 
 מדינה:  ארצות הברית 
 מקום לימודים:  אוניברסיטת ניו יורק 
 שפות היצירה:  אנגלית אמריקאית 
 פרסים והוקרה:  פרס למדא לספרות 
 joannestle.com
 
ג'ואן נסל (באנגלית: Joan Nestle; נולדה ב-12 במאי 1940) היא סופרת, תאורטיקאית ומנהיגה לסבית פמיניסטית, מייסדת-שותפה של "ארכיוני ההרסטורי הלסבית" (היא-סטוריה; וכן - הסיפור שלה).
קורות חייה

נולדה למשפחה יהודית בניו יורק. אביה מת לפני שנולדה והיא גודלה בידי אמה, רגינה נסל, שעבדה כמנהלת חשבונות. לימים סיפרה שהאם חינכה אותה להאמין בזכותן של נשים ליהנות מיחסי מין.
נסל למדה בתיכון מרטין ון ביורן בקווינס. בסוף שנות ה-50 יצאה מהארון כלסבית והיא מגדירה את עצמה פמית. ב-1963 סיימה לימודים לתואר ראשון בקווינס קולג'. ב-1968 השלימה תואר שני באנגלית באוניברסיטת ניו יורק. היא החלה ללמוד לתואר שלישי אך כעבור שנתיים חזרה לקווינס קולג' ולימדה שם.
ב-1974 הייתה נסל ממקימות ה-Lesbian Herstory Archives. החל ב-1979 כתבה וערכה ספרים ואנתולוגיות והייתה לאחת ההוגות הלסביות הבולטות בארצות הברית. היא זכתה בפרס למדא לספרות להט"בית, בפרס איגוד הספריות האמריקאי ובפרס ביל וייטהד על מפעל חיים.
ב-1995 אובחן בגופה סרטן המעי הגס וב-2001 חלתה בסרטן השד. ב-2002 עמדה נסל במרכזו של סרט תיעודי שיצרה ג'ויס וורשו ושמו "Hand on the Pulse".
נסל חיה כיום באוסטרליה עם בת זוגה דיאן אוטו, פרופסורית למשפטים, ומלמדת באוניברסיטת מלבורן.
פעילותה וספריה

באמצע שנות ה-60 החלה נסל לפעול במסגרת התנועה לזכויות האזרח של ארצות הברית שנאבקה בגזענות כלפי שחורים. היא נסעה לדרום ארצות הברית ובין השאר נמנתה עם משתתפי המצעד מסלמה למונטגומרי שארגן מרטין לותר קינג.
אחרי מהומות סטונוול ב-1969 התמקדה פעילותה של נסל בתנועה לזכויות הגייז. ב-1971 היא הצטרפה ל-Lesbian Liberation Committee וכעבור שנה השתתפה בהקמת Gay Academic Union ‏(GAU). יחד עם חברות אחרות בארגון החלה לאסוף מסמכים ויצירות מן ההיסטוריה הלסבית
וב-1974 הן יסדו את ה-Lesbian Herstory Archives - ארכיוני ההיאסטוריה הלסבית. הוא פעל בתחילה בדירה שבה התגוררה נסל עם בת זוגה אז, דברה אדל, וב-1992 עבר לברוקלין. כיום שמורים בו יותר מ-20 אלף ספרים, 12 אלף תצלומים ו-1,600 כתבי עת.
ב-1979 החלה נסל בכתיבה ספרותית, שהתמקדה ביחסים לסביים ארוטיים. "הגוף שלי עשה את ההיסטוריה שלי - את כל ההיסטוריות שלי", כתבה. בין ספריה:
A Restricted Country", 1988"
A Fragile Union", 1998"
בין הספרים שערכה, חלקם בשיתוף עם אחרות ואחרים:
GENDERqUEER: Voices from Beyond the Binary", 2002"
Best Lesbian Erotica 2000", 1999"
Sister and Brother: Lesbians and Gay Men Write about Their Lives Together" 1994,
The Persistent Desire: A Femme-Butch Reader", 1992"
וכן שלוש אנתולוגיות של סיפורים לסביים, "Women on Women", שראו אור בשנים 1990, 1993 ו-1996.
נסל היא דמות שנויה במחלוקת בתנועה הפמיניסטית, הן בשל ההתמקדות שלה בארוטיקה, שקוממה נגדה פמיניסטיות שנאבקו בפורנוגרפיה, והן משום שהיא מייצגת את תרבות הפם-בוץ'. באחד מספריה כתבה: "בעבר הבוץ' תויגה בפשטנות יתר כבת הזוג הגברית, והפם כשותפתה הנשית. התיוג הזה שוכח שתי נשים שפיתחו את הסגנונות שלהן מסיבות ארוטיות, רגשיות וחברתיות מסוימות, ולא כשכפול מזויף של הטרוסקסואליות". עוד כתבה: "הבוצ'יות לא הציגו עצמן מעולם כגברים: הן הכריזו על עצמן כנשים ששוברות טאבו, שמוכנות להפגין את תשוקתן לנשים אחרות".
היא יוצאת נגד אלו בתנועה הפמיניסטית המבטלות למעשה את ניסיון החיים שלה ושל עוד נשים רבות, שסבלו דיכוי מיני בשנים שהומוסקסואליות נחשבה מחלה שיש לרפא. היא מתנגדת לגישה הפוסלת פרקטיקות מיניות מסוימות, למשל כאלה הקשורות ביחסי כוח או בבדס"מ, שייצגו בין השאר אנדריאה דבורקין וקתרין מקינון. בעיני נסל, זוהי השתקה של נשים בשם הפמיניזם. היא עצמה חשה במשך שנות פעילותה הפמיניסטית כי צד זה של זהותה הלסבית לא זכה ללגיטימציה. היא יוצאת נגד ההשתקה הזאת וקובעת: "מיניות תקינה פוליטית היא מושג פרדוקסלי". לכתיבתה בנושא נודעה השפעה רבה.
ב-2014 ערכה נסל יחד עם יסמין טמביאה גיליון מיוחד של כתב העת הלסבי הרב-תרבותי "Sinister Wisdom".
פעילותה וספריה > כתביה בעברית

ספרה של נסל "מחוזות אסורים: תשוקה, גוף וסיפורי התנגדות" תורגם לעברית ב-2008 בידי קבוצה של פמיניסטיות ישראליות – חנה ספרן, יסמין פיאמנטה, אילאיל קופלר, נופר ליפקין, מריאנה בר, שירלי טל, חיה שלום, דפנה עמית, תלמה בר דין ואפרת רותם, שגם ערכה את הספר. יעל משעלי כתבה לו אחרית דבר והוא ראה אור בהוצאת פרדס. הספר מורכב מסיפורים של נסל, שנבחרו על ידי המתרגמות בהתייעצות עמה.
ראו גם

לסביות
פמיניזם לסבי
בוצ'ה ופמית
לקריאה נוספת

"Jewish Women and GLBT Pride". Jewish Women's Archive. Retrieved 21 August 2012. "As a woman, as a lesbian, as a Jew, I know that much of what I call history others will not. But answering that challenge of exclusion is the work of a lifetime."
ג'יימס קי

ג'יימס קי (באנגלית: James Kee; 15 באפריל 1917 –  11 במרץ 1989) היה פוליטיקאי אמריקאי חבר המפלגה הדמוקרטית, שייצג את מחוז הקונגרס החמישי של וירג'יניה המערבית בשנים 1965–1973. הוא החליף בתפקיד את אמו, אליזבת קי, שהחליפה בתורה את בעלה, ג'ון קי.
ביוגרפיה

קי נולד בבלופילד שבווירג'יניה המערבית. אביו, ג'ון קי, היה נציג מחוז הקונגרס החמישי של וירג'יניה המערבית בבית הנבחרים של ארצות הברית, ואמו אליזבת קי החליפה אותו בייצוג המחוז עד ל-1965. הוא בוגר אוניברסיטת ג'ורג'טאון. ג'יימס קי הגיע לראשונה אל גבעת הקפיטול כעוזר מנהלי בלשכתו של אמו בין השנים 1953–1965. כאשר אמו פרשה מהחיים הפוליטיים בבחירות 1964, התמודד קי על מחוז הקונגרס החמישי של וירג'יניה המערבית, ונבחר בהצלחה לקונגרס ה-89. הוא הצביע בעד חוק זכויות ההצבעה ב-1965 וחוק זכויות האזרח מ-1968.
לאחר מפקד האוכלוסין של ארצות הברית ב-1970 איבדה וירג'יניה המערבית מושב בבית הנבחרים האמריקאי. מחוז הקונגרס החמישי של וירג'יניה המערבית אותו ייצג קי אוחד עם המחוז הרביעי שבסיסו בהנטינגטון, שיוצג בידי עמיתו הדמוקרטי קן הקלר (אנ'). בית המחוקקים המדינתי של וירג'יניה המערבית התכוון לאלץ את הקלר, מתנגד קולני של ממסד המפלגה הדמוקרטית, לפרוש מתפקידו. המחוז החדש, על אף שנספר כמחוז הרביעי, הכיל 65% מהשטח הקודם של המחוז החמישי, והקלפים לכאורה היו לטובתו של קי. עם זאת, הקלר ניצל את קשריו ההדוקים עם איגודי העובדים במחוזו וגבר על קי בבחירות המקדימות.
לאחר שהפסיד בבחירות לקונגרס פרש קי מהחיים הפוליטיים ועבר להתגורר בפאייטוויל. ב-11 במרץ 1989 נפטר במונטוגומרי שבווירג'יניה המערבית, בן 71 במותו.
הערות שוליים

↑  ג'יימס קי, באתר המדריך הביוגרפי של הקונגרס של ארצות הברית (באנגלית)
| --- | --- |
בקרת זהויות :  LCCN: no2010160298  US Congress: K000038  VIAF: 136466113   WorldCat (עם VIAF): 136466113
ג'ון ג'קסון

| --- | --- |
ג'ון ג'קסון, 2013
ג'ון ג'קסון, 2013
 לידה:  19 בינואר 1925 לונדון, קנדה 
 פטירה:  20 במאי 2016 (בגיל 91) לאנסינג, ארצות הברית 
 ענף מדעי:  פיזיקת חלקיקים
 מקום מגורים:  קנדה, ארצות הברית
 מקום לימודים:  המכון הטכנולוגי של מסצ'וסטס  אוניברסיטת מערב אונטריו 
 מנחה לדוקטורט:  ויקטור וייסקופף 
 מוסדות:  אוניברסיטת קליפורניה בברקלי 
 תלמידי דוקטורט:  כריס קוויג, גורדון קיין 
 פרסים והוקרה:  מלגת גוגנהיים (1956)  עמית החברה הפיזיקלית האמריקאית  עמית האקדמיה האמריקאית לאמנויות ולמדעים 
 תרומות עיקריות
 כתיבת ספר הלימוד האקדמי הנפוץ ביותר בפיזיקה
 
ג'ון דייוויד ג'קסון (19 בינואר 1925 - 20 במאי 2016) היה פיזיקאי קנדי-אמריקאי, פרופסור אמריטוס באוניברסיטת קליפורניה בברקלי ופיזיקאי בכיר במעבדה הלאומית לורנס ברקלי. הוא היה חבר באקדמיה הלאומית למדעים של ארצות הברית וזכה לפרסום בזכות חיבור ספר הלימוד האקדמי הפופולרי ביותר בנושא אלקטרודינמיקה קלאסית.
קורות חיים

ג'קסון נולד בלונדון, קנדה וסיים תואר ראשון בפיזיקה ומתמטיקה בשנת 1946 באוניברסיטת מערב אונטריו. הוא המשיך את לימודיו במכון הטכנולוגי של מסצ'וסטס, שם עבד תחת הנחייתו של ויקטור וייסקופף וקיבל תואר דוקטור בשנת 1949. בעבודת הדוקטורט, בהמשך לעבודתו הקודמת על פיזור פרוטון-נייטרון, ג'קסון חקר אופני פיזור פרוטון-פרוטון באנרגיות נמוכות בשיטת הווריאציות של שווינגר, והראה את הקשר בינה לבין נוסחת בתה הפשוטה יותר.
לאחר סיום הדוקטורט, ג'קסון נשאר ב-MIT למשך שישה חודשים. במהלכם קיבל הצעות עבודה ממספר אוניברסיטאות: הוא הוזמן להצטרף לסגל אוניברסיטת קורנל על ידי הנס בתה, וכן לאוניברסיטת ויסקונסין ואוניברסיטת מקגיל. ג'קסון בחר במקגיל, עבר ב-1950 ומכיוון שהיה פיזיקאי תאורטי, השתלב במחלקה למתמטיקה. הוא התקדם לדרגת פרופסור חבר, אך עזב את מקגיל ב-1957 על מנת להצטרף לפקולטה לפיזיקה של אוניברסיטת אילינוי. ג'קסון נשאר באילינוי עד 1967, אז עבר לאוניברסיטת קליפורניה בברקלי, שם הוא החזיק במשרות במחלקה לפיזיקה וגם במעבדה הלאומית.
עיקר מחקרו של ג'קסון לאורך השנים היה בתחום פיזיקת חלקיקים. הוא המשיך לעבוד הן באוניברסיטה והן במעבדה גם לאחר שהפך לפרופסור אמריטוס ב-1992. כמו כן, הוא היה חבר באגודה האמריקאית לפיזיקה וחבר פעיל באיגוד המדענים המודאגים (שאחד ממייסדיו היה מנחה הדוקטורט שלו, ויקטור וייסקופף).
נפטר בגיל 91.
מעבודותיו

Jackson, J.D., Classical Electrodynamics, 1999 (3rd ed.). Wiley, New York, ISBN 0-471-30932-X
Jackson, J.D. (1957). "Catalysis of Nuclear Reactions between Hydrogen Isotopes by μ−-Mesons". Physical Review. 130: 330. doi:10.1103/PhysRev.106.330.
Jackson, J.D., Physics of Elementary Particles, 1958. Princeton University Press
Jackson, J.D., Mathematics for Quantum Mechanics, 2006 (reprint), Dover Publications, New York, ISBN 0-486-45308-1
הערות שוליים

↑  J. David Jackson (1999). "Snapshots of a Physicist's Life" (PDF). Ann. Rev. Nucl. Part. Sc. 49: 1–33.
| --- | --- |
בקרת זהויות :  NLI: 987007356510805171  PLWABN: 9810685673505606  BIBSYS: 90145803  BnF: cb12936635c (data)  CANTIC: a18517730  CiNii: DA00308221  GND: 132108550  ISNI: 0000 0001 0921 1320  LCCN: n90637463  LNB: 000087065  NDL: 00444396  NKC: skuk0003182  NSK: 000400941  NTA: 069355622  RERO: 02-A017539857  SUDOC: 056875894  VIAF: 85168257   WorldCat (עם VIAF): 85168257
בחירות פרלמנטריות ונשיאותיות ב-2018

בחירות נשיאותיות (או לראש המדינה)
  בחירות נשיאותיות ופרלמנטריות
  בחירות פרלמנטריות
  משאל עם
בשנת 2018 נערכו בחירות פרלמנטריות או בחירות נשיאותיות ב-59 מדינות בעולם.
הבחירות לפי סוג

נערכו 63 מערכות בחירות:
בחירות פרלמנטריות - 36
בחירות נשיאותיות - 18
בחירות פרלמנטריות ונשיאותיות משולבות במועד אחד - תשע
בנפאל, צ'כיה וקולומביה נערכו בנפרד בחירות פרלמנטריות ובחירות נשיאותיות. בבהוטן נערכו בנפרד בחירות לשני בתי הפרלמנט.
הבחירות לבית העליון של הפרלמנט בהודו נערכו בשלושה מחזורים.
הבחירות לפי יבשות

אסיה - 17 מדינות:
אירופה - 14 מדינות:
אפריקה - 14 מדינות:
צפון אמריקה ומרכזהּ - שמונה מדינות:
דרום אמריקה - ארבע מדינות:
אוקיאניה - שתי מדינות:
הבחירות לפי חודשים > ינואר

7 - בחירות פרלמנטריות בנפאל
12-13 - בחירות לנשיאות צ'כיה. סיבוב שני נערך ב-26–27 לחודש
16 - בחירות לבית העליון של הפרלמנט בהודו (מחזור ראשון)
19 - בחירות לנשיאות טרינידד וטובגו
28 - בחירות לנשיאות פינלנד
28 - בחירות לנשיאות קפריסין
הבחירות לפי חודשים > פברואר

2 - בחירות פרלמנטריות ונשיאותיות בקוסטה ריקה. סיבוב שני נערך ב-1 באפריל
11 - בחירות פרלמנטריות במונקו
23 - בחירות פרלמנטריות בג'יבוטי
הבחירות לפי חודשים > מרץ

2 - בחירות לנשיאות ארמניה
3 - בחירות לסנאט של פקיסטן
4 - בחירות פרלמנטריות באיטליה
4 - בחירות פרלמנטריות באל סלוודור
7 - בחירות פרלמנטריות ונשיאותיות בסיירה לאון. סיבוב שני נערך ב-31 לחודש
11 - בחירות פרלמנטריות בקובה
11 - בחירות פרלמנטריות בקולומביה
13 - בחירות פרלמנטריות בגרנדה
13 - בחירות לנשיאות נפאל
18 - בחירות לנשיאות רוסיה
23 - בחירות לבית העליון של הפרלמנט בהודו (מחזור שני)
25 - בחירות פרלמנטריות בטורקמניסטן
26 - בחירות לנשיאות מצרים
הבחירות לפי חודשים > אפריל

8 - בחירות פרלמנטריות בהונגריה
11 - בחירות לנשיאות אזרבייג'ן
15 - בחירות לנשיאות מונטנגרו
20 - בחירות לבית העליון של הפרלמנט בבהוטן
22 - בחירות פרלמנטריות ונשיאותיות בפרגוואי
הבחירות לפי חודשים > מאי

6 - בחירות פרלמנטריות בלבנון
9 - בחירות פרלמנטריות במלזיה
12 - בחירות פרלמנטריות בעיראק
20 - בחירות לנשיאות ונצואלה
24 - בחירות פרלמנטריות בברבדוס
27 - בחירות לנשיאות קולומביה. סיבוב שני נערך ב-17 ביוני
הבחירות לפי חודשים > יוני

3 - בחירות פרלמנטריות בסלובניה
14 - בחירות פרלמנטריות באיי קוק
21 - בחירות לבית העליון של הפרלמנט בהודו (מחזור שלישי)
24 - בחירות פרלמנטריות ונשיאותיות בטורקיה
הבחירות לפי חודשים > יולי

1 - בחירות פרלמנטריות ונשיאותיות במקסיקו
29 - בחירות לנשיאות מאלי
29 - בחירות פרלמנטריות בקמבודיה
30 - בחירות פרלמנטריות ונשיאותיות בזימבבואה
הבחירות לפי חודשים > אוגוסט

18 - בחירות פרלמנטריות באסוואטיני. סיבוב שני נערך ב-21 בספטמבר
הבחירות לפי חודשים > ספטמבר

1 - בחירות פרלמנטריות במאוריטניה. סיבוב שני נערך ב-15 לחודש
2-3 - בחירות פרלמנטריות ברואנדה
9 - בחירות פרלמנטריות בשוודיה
15 - בחירות פרלמנטריות בבהוטן. סיבוב שני נערך ב-18 באוקטובר
23 - בחירות לנשיאות האיים המלדיביים
הבחירות לפי חודשים > אוקטובר

5-6 - בחירות לסנאט בצ'כיה
6, 27 - בחירות פרלמנטריות בגבון
6 - בחירות פרלמנטריות בלטביה
7 - בחירות פרלמנטריות ונשיאותיות בוסניה והרצגובינה
7 - בחירות פרלמנטריות ונשיאותיות בברזיל. סיבוב שני נערך ב-28 בחודש
7 - בחירות פרלמנטריות בסאו טומה ופרינסיפה
7 - בחירות לנשיאות קמרון
14 - בחירות פרלמנטריות בלוקסמבורג
20 - בחירות פרלמנטריות באפגניסטן
26 - בחירות לנשיאות אירלנד
28 - בחירות לנשיאות גאורגיה. סיבוב שני נערך ב-28 בנובמבר
הבחירות לפי חודשים > נובמבר

6 - בחירות בארצות הברית
7 - בחירות לנשיאות מדגסקר
14 - בחירות פרלמנטריות בפיג'י
24 - בחירות פרלמנטריות בבחריין. סיבוב שני נערך ב-1 בדצמבר